Uitdrukking: holderstebolder iets doenArgieffoto Uitdrukking: holderstebolder/holderdebolder iets doen Betekenis: Iets oorhaastig doen Waar kom dit vandaan? Volgens die Nederlandse woordeboeke is holderdebolder ŉ klanknabootsing van die geluid van iets wat aangerol kom. Die -bolder hou dan verband met bulder wat “raas, dreun” beteken het. In Nederlands het bol ook die betekenis van “kop”, dit sit in Afrikaans nog in ŉ woord soos krullebol. Daar is ŉ moontlikheid dat holderstebolder dan eintlik verwant is aan halsoorkop soos in halsoorkop iets doen. Waar dié woord eintlik “nek oor die kop” beteken, sê holderstebolder soortgelyk “hol over bol”, wat in plat Afrikaans gat oor kop (slaan) geword het.